Úradný vestník L 183 , 11/07/1997 S. 0038 - 0039



Rozhodnutie Komisie z 25. júna 1997 o osobitných podmienkach dovozu živých lastúrnikov, ostnokožcov, plášťovcov a morských ulitníkov s pôvodom v Austrálii (Text s významom pre EHP) (97/427/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991 o hygienických podmienkach pre produkciu a uvedenie živých lastúrnikov na trh [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 9, keďže podľa právnych predpisov Austrálie je za hygienickú kontrolu živých lastúrnikov, ostnokožcov, plášťovcov a morských ulitníkov a za monitorovanie hygieny a sanitárnych podmienok produkcie zodpovedný úrad "Department of Primary Industries and Energy – Australian Quarantine and Inspection Service – (AQIS)"; keďže tie isté právne predpisy splnomocňujú AQIS povoliť alebo zakázať lov živých lastúrnikov, ostnokožcov, plášťovcov a morských ulitníkov v určitých zónach; keďže AQIS a jeho laboratóriá sú schopné účinne overovať uplatňovanie platných právnych predpisov v Austrálii; keďže sa príslušné austrálske úrady zaviazali, že budú pravidelne a urýchlene informovať Komisiu o prítomnosti planktónu obsahujúceho toxíny v zóne lovu; keďže príslušné austrálske úrady poskytli úradné uistenie týkajúce sa dodržiavania požiadaviek uvedených v kapitole V prílohy k smernici 91/492/EHS a požiadaviek rovnocenných s tými, ktoré sú uvedené v príslušnej smernici pre klasifikáciu produkčných a násadových zón, schvaľovanie stredísk pre expedíciu a pre čistenie a kontrolu verejného zdravia a monitorovanie produkcie; keďže najmä o každej možnej zmene v zónach lovu sa musí informovať spoločenstvo; keďže Austráliu je možné zaradiť do zoznamu tretích krajín, ktoré spĺňajú podmienky rovnocennosti uvedené v článku 9 ods. 3 písm. a) smernice 91/492/EHS; keďže si Austrália praje vyvážať mrazené alebo spracované lastúrniky, ostnokožce, plášťovce a morské ulitníky do spoločenstva; keďže sa na tento účel musia, v súlade s článkom 9 ods. 3 písm. b) bod ii) smernice 91/492/EHS, určiť produkčné oblasti, z ktorých sa môžu lastúrniky, ostnokožce, plášťovce a morské ulitníky loviť a vyvážať do spoločenstva; keďže sa zvláštne dovozné podmienky uplatňujú bez toho, aby boli dotknuté rozhodnutia prijaté podľa smernice Rady 91/67/EHS z 28. januára 1991 o veterinárnych podmienkach pre uvádzanie živočíchov akvakultúry a ich produktov na trh [2], naposledy zmenenej a doplnenej smernicou 95/22/EHS [3]; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom v Austrálii, ktorý overuje a potvrdzuje, že živé lastúrniky, ostnokožce, plášťovce a morské ulitníky spĺňajú požiadavky smernice 91/492/EHS, je "Department of Primary Industries and Energy – Australian Quarantine and Inspection Service – (AQIS)". Článok 2 Živé lastúrniky, ostnokožce, plášťovce a morské ulitníky s pôvodom v Austrálii, ktoré sú určené na ľudskú spotrebu, musia pochádzať zo schválených produkčných oblastí uvedených v prílohe k tomuto rozhodnutiu. Článok 3 Toto rozhodnutie je adresované členským štátom. V Bruseli 25. júna 1997 Za Komisiu Franz Fischler člen Komisie [1] Ú. v. ES L 268, 24.9.1991, s. 1. [2] Ú. v. ES L 46, 19.2.1991, s. 1. [3] Ú. v. ES L 243, 11.10.1995, s. 1. -------------------------------------------------- PRÍLOHA Produkčné zóny v súlade s ustanoveniami stanovenými v prílohe I bod 1 písm. a) k smernici 91/492/EHS ZEMEPISNÉ HRANICE Tasmánia | Bigbay Duck Bay Port Sorell Moulting Bay Great Swanport Little Swanport Blackman Bay Dunalley Bay | EagleHawk Bay Garfish Bay/Dart Island Little Norfolk Bay Pittwater Pipeclay Lagoon Birchs Bay Fleurtys Point Long Bay Reef | Great Bay Simpsons Bay Little Taylors/Satellite Deep Bay Chale Bay Port Esperance Hastings Bay Recherche Bay | Garden Bay Huon Bay Gardners Bay Flinders Bay Ansons Bay Apollo/Roberts/ Sykes | Queensland | Moreton Island | North Stradbroke Island | Mud Island | | Victoria | Beaumaris Flinders | Dromana | Clifton Springs | Pt Arlington | Západná Austrália | Clockburn Sound | Oyster Harbour | | | Južná Austrália | Denial Bay Franklin Harbour | Smoky Bay Nepean Bay | Streaky Bay | Coffin Bay | --------------------------------------------------